**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO PERDAVIMO MOLĖTŲ R. Alantos gimnazijai**

2019 m. birželio 13 d. Nr. B1-138

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3, 5, 6, 8 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12 straipsnio 1, 2, 4 dalimis, atsižvelgdama į Molėtų r. Alantos gimnazijos 2019 m. balandžio 19 d. raštą Nr. D10-55 „Prašymas“ ir į tai, kad Molėtų r. Alantos gimnazija faktiškai valdo 1 punkte nurodytą turtą,

Molėtų rajono savivaldybės taryba nusprendžia:

* 1. Perduoti Molėtų r. Alantos gimnazijai (kodas 191227973) patikėjimo teise valdyti, naudoti ir disponuoti savarankiškųjų savivaldybės funkcijų įgyvendinimui Molėtų rajono savivaldybei nuosavybės teise priklausantį nekilnojamąjį turtą, esantį Molėtų r. sav., Alantos sen., Alantos mstl., A. Kraujelio g. 3:
	2. pastatą-mokyklą (unikalus Nr. 6295-4003-3030, bendras plotas 3567,27 kv. m, pastatytas 1911 m., nekilnojamojo daikto registro Nr. 44/769922, plane pažymėtas 1C1p). Pastato įsigijimo savikaina – 1646720,14 Eur, likutinė vertė 2019 m. gegužės 1 d. – 1118680,16 Eur;
	3. pastatą-ūkio pastatą (unikalus Nr. 4400-0537-5822, užstatytas plotas 234,00 kv. m, pastatytas 1960 m., nekilnojamojo daikto registro Nr. 44/769922, plane pažymėtas 4I1m). Pastato įsigijimo savikaina – 1584,0 Eur, likutinė vertė 2019 m. gegužės 1 d. – 0,00 Eur;
	4. pastatą-ūkio pastatą (unikalus Nr. 4400-0537-5862, bendras plotas 42,00 kv. m, pastatytas 1980 m., nekilnojamojo daikto registro Nr. 44/769922, plane pažymėtas 5I1ž) ir kiemo statinį – lauko tualetą (unikalus Nr. 4400-0537-5938, pastatytas 1980 m., nekilnojamojo daikto registro Nr. 44/769922, plane pažymėtas v). Pastatų įsigijimo savikaina – 1260,14 Eur, likutinė vertė 2019 m. gegužės 1 d. – 0,00 Eur.
1. Įgalioti Molėtų rajono savivaldybės administracijos direktorių pasirašyti šio sprendimo 1 punkte nurodyto turto perdavimo – priėmimo aktą.
2. Įpareigoti Molėtų r. Alantos gimnazijos direktorę Dalią Skebienę įregistruoti 1 punkte nurodyto turto daiktines teises valstybės įmonėje Registrų centre.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika